Χόρχε Γκριέγκο

Ο Χόρχε Γκριέγκο («Γεώργιος ο Έλλην») ήταν Έλληνας κονκισταδόρ, ο οποίος γεννήθηκε στην Ελλάδα το 1504Alexandra Parma Cook an Noble Cook, "The discovery and the Conquest of Peru of Pedro de Cieza" , p. 247 και αργότερα μετανάστευσε στην Ισπανία, όπου ακολούθησε τον Έλληνα φίλο του και κονκισταδόρ Πέδρο δε ΚάνδιαJames Lockhart, "Spanish Peru, 1532-1560: a social history" p. 142 στον Παναμά και αργότερα στο Περού.

Ακολουθώντας τον φίλο του Πέδρο δε Κάνδια ο οποίος ηταν διοικητής του πυροβολικού του ισπανικού στρατού στο Περού, υπηρέτησε ως κονκισταδόρ στο πεζικό του Φρανθίσκο Πιθάρρο. Το 1532 οι δύο Έλληνες κονκισταδόρες, ο Πέδρο δε Κάνδια και ο Χόρχε Γκριέγκο πήραν μέρος στην μάχη της ΚαχαμάρκαJames Lockhart, "Men of Cajamarca" , p 414-415Alexandra Parma Cook an Noble Cook , "The discovery and the Conquest of Peru of Pedro de Cieza" , p 242 ενάντια στον κατά πολύ μεγαλύτερο στρατό των 'Ινκα. Τελικά οι δυνάμεις του Πιθάρρο νίκησαν τις δυνάμεις του αυτοκράτορα Αταουάλπα των Ίνκα. Για τις υπηρεσίες του ο Χόρχε Γκριέγκο έλαβε μερίδιο απο τους θησαυρούς των Ίνκα στο Κούζκο.Clements R. Markham: "Reports on the Discovery of Peru", p 139 Αργότερα ο Χόρχε Γκριέγκο εγκαταστάθηκε στο Περού ως "Ενκομεντέρο" που στα ισπανικά σημαίνει ο έμπιστος. Ο φέρων τον τίτλο αυτό είχε το δικαίωμα να διατηρεί υπό την εργοδοσία του ιθαγενείς. Το 1544 και 1545 καταλυτική υπήρξε η συνεισφορά του στις εκστρατείες του Μπλάσκο Νούνιεθ Βέλα και του Πέδρο ντε λα Γκάσκα καθώς έφτιαξε μεγάλες ποσότητες πυρίτιδας για τα πυροβόλα όπλα των Ισπανών.James Lockhart, Spanish Peru, 1532-1560: a social history, σελ. 143 Αρκετοί Έλληνες συμμετείχαν στην κατάκτηση του Νέου Κόσμου και ήταν γνώστες της πυρίτιδας και των πυροβόλων όπλων.James Lockhart, "Spanish Peru, 1532-1560: a social history" σσ. 29, 142, 146 

Τελικά ο Χόρχε Γκριέγκο γύρισε στην Ισπανία και εγκαταστάθηκε στη συνοικία Τρίανα της Σεβίλλης.

Παραπομπές

 Δείτε ακόμα 
 Πέδρο δε Κάνδια

Κατηγορία:Έλληνες κονκισταδόρες